Debata oko zatvaranja Gvantanama se nastavlja
Iako je američki Kongres ove nedelje na raspustu, debata oko planova administracije predsednika Obame da zatvori pritvorni centar Gvant
Načelnik Združenog generalštaba oružanih snaga Sjedinjenih Država, admiral , podržava ukidanje tog zatvora i kaže da se razmatraju brojne opcije. U programu TV mreže ABC „Ove nedelje“ Malen je rekao da Pentagon ozbiljno radi na tome da ispoštuje krajnji rok koji je predsednik Obama odredio za ukidanje Gvantanama: „Tamo su pritvoreni neki istinski loši ljudi i stoga je veliki izazov smisliti kako da ih držimo tamo gde treba da budu – daleko od ratišta i što bliže samom Gvantanamu,“ rekao je Malen. Prošle nedelje, američki Senat se pridružio Predstavničkom domu i glasao protiv odobravanja sredstva za ukidanje Gvantanama dok administracija ne izradi detaljni plan o tome šta uraditi sa preostalim pritvorenicima. Posebnu brigu stvara jedna kategorija: pritvorenici koji se smatraju veoma opasnim, ali koji se iz ovog ili onog razloga ne mogu da budu izvedeni pred sud. Predsednik je izneo mišljenje da neki od njih mogu da budu premešteni u američke zatvore sa maksimalnim merama bezbednosti. Republikanci – poput senatora , iz Arizone – odbacuju tu ideju. Kajl je bio gost u programu „Novosti nedeljom“ TV mreže Foks. „Ne znam zašto je bolje da se neko drži u zatvoru sa maksimalnim merama bezbednosti u recimo Koloradu nego u Gvantanamu – koji je savršen objekat, nedavno izgradjen isključivo u svrhu držanja tih ljudi u pritvoru,“ rekao je Kajl. Njegov kolega u Senatu, , iz Ilinoja, izrazio je drugačije gledište u emisiji TV mreže NBC „Susret sa štampom“. „Već smo uspešno sudili teroristima u Sjedinjenim Državama. I danas imamo 347 osudjenih terorista bezbedno smeštenih u našim zatvorima. Znamo već da im se bezbedno može suditi i držati u zatvoru, „ kaže Durbin. Bivši državni sekretar  je u programu TV mreže CBS „Suočite se sa nacijom“ rekao da je izgradnja zatvora u Gvantanamu bio jedan od nekoliko koraka preduzetih nakon terorističkih napada 11. septembra 2001. kako bi se očuvala bezbednost Amerike. On je primetio da je Bušova administracija takodje želela da zatvori taj objekat, ali da nije bila u stanju da pronađe odgovore na sve pravne nedoumice u vezi sa tim: „Predsednik Buš nije bio u stanju da zatvori Gvantanamo, dok je predsednik Obama stupio na položaj sa obećanjem da će ga zatvoriti, ali je naišao na istu vrstu problema,“ rekao je Pauel. Pauel je istakao da je predsednik Obama napravio grešku što je od Kongresa tražio sredstva za ukidanje Gvantanama bez detaljnog plana za tu akciju. Medjutim, on je predvideo da će se vremenom, debata smiriti i da će zakonodavci dobiti od predsednika sve detalje o tom potezu.